smcproject/ml-wiki-sentences huggingface dataset:
ഒരേതരത്തിലുള്ള തൻമാത്രകളുടെ അടുക്കുകൾ പരിഗണിക്കുകയാണെങ്കിൽ ലാംബെർട്ട് നിയമം I = 10e -kx എന്ന രൂപത്തിലെഴുതാം.
ഇവിടെ I എന്നത് x ദൂരം സഞ്ചരിച്ചശേഷം പ്രകാശത്തിനുള്ള തീവ്രത(intensity)യും I0 അടുക്കിലേക്കു പ്രവേശിക്കുന്ന പ്രകാശത്തിന്റെ ആദിമ തീവ്രതയും ആണ്.
ഒരു പദാർഥത്തിൽ ഒരു പ്രത്യേക തരംഗദൈർഘ്യത്തിന് k ഒരു സ്ഥിരാങ്കമായിരിക്കും.
ഒരു ലായനിയുടെ അവശോഷണം അതിന്റെ ഗാഢത(concentration) യെ ആശ്രയിച്ചിരിക്കുന്നു.
ലായിനികളുടെ അവശോഷണം പ്രകാശിപ്പിക്കുന്ന നിയമത്തിനു ബീർ നിയമം (Beer's law) എന്നാണ് പേര്.
ഇതിനെ, I = 10e -acx എന്നെഴുതാം.
ഇവിടെ c = ഗാഢത; a = മാത്രാഗാഢത(unit concentration)യ്ക്കുള്ള അവശോഷണാങ്കം; x = പ്രകാശം ലായനിയിൽ സഞ്ചരിക്കുന്ന ദൂരം.
ഫ്രോൺഹോഫർ രേഖകൾ
ഓരോ വസ്തുവും അതിന്റെ അഭിലക്ഷണീയ തരംഗദൈർഘ്യമുള്ള (characteristic wave length) പ്രകാശത്തെ ശക്തിയായി അവശോഷണം ചെയ്യുന്നു.
ധവളപ്രകാശത്തെ സോഡിയം ബാഷ്പത്തിലൂടെ കടത്തിവിട്ടശേഷം ഒരു സ്പെക്ട്രോസ്കോപ് ഉപയോഗിച്ച് പരിശോധിച്ചാൽ സന്തത സ്പെക്ട്ര(continuous spectrum) ത്തിന്റെ മഞ്ഞമേഖല(5893 A°)യിൽ വളരെ അടുത്തടുത്തായി രണ്ടു കറുപ്പുരേഖകൾ കാണാവുന്നതാണ്.
ഇവയെ സോഡിയത്തിന്റെ അവശോഷണരേഖകൾ (absorption lines) എന്നും ഇപ്രകാരമുള്ള സ്പെക്ട്രത്തെ അവശോഷണ സ്പെക്ട്രമെന്നും പറയുന്നു.
ഇതുപോലെതന്നെ സൂര്യപ്രകാശത്തെ സ്പെക്ട്രോസ്കോപ് ഉപയോഗിച്ചു പരിശോധിക്കുമ്പോഴും സന്തത സ്പെക്ട്രത്തിൽ അനേകം കറുത്ത രേഖകൾ കാണപ്പെടുന്നുണ്ട്.
ഫ്രോൺഹോഫർ രേഖകൾ (Fraunhofer lines) എന്നു വിളിക്കുന്ന ഇവ സൌരാന്തരീക്ഷത്തിലുള്ള വിവിധ മൂലകങ്ങളുടെയും അയോണുകളുടെയും അഭിലക്ഷണീയ അവശോഷണ രേഖകളാണ്.
പ്രകൃതിയിൽ കാണപ്പെടുന്ന വസ്തുക്കളുടെ സ്വാഭാവികനിറം അവശോഷണത്തെയും ആശ്രയിച്ചിരിക്കുന്നു.
ഉപരിതലത്തിൽ പതിക്കുന്ന പ്രകാശരശ്മികൾ അപവർത്തനം (refraction), ആന്തരിക പ്രതിഫലനം (internal reflection) എന്നിവകഴിഞ്ഞ് പുറത്തേക്കു വരുമ്പോൾ ശക്തമായ അവശോഷണംമൂലം അവയിൽ നിന്നും ചില വർണങ്ങൾ അപ്രത്യക്ഷമായിരിക്കും.
ചില വർണങ്ങൾ മറ്റുള്ളവയെ അപേക്ഷിച്ചു കൂടുതലായി അവശോഷണം ചെയ്യപ്പെടുന്നതുകൊണ്ടാണ് ചായങ്ങൾക്കെല്ലാം നിറമുണ്ടാകുന്നത്.
ശബ്ദം ശ്യാനത രണ്ടു ഗ്ലാസുകളിലും
ഒരു മാധ്യമത്തിലൂടെ സഞ്ചരിക്കുമ്പോഴോ ഉപരിതലങ്ങളിൽനിന്നും പ്രതിഫലിപ്പിക്കപ്പെടുമ്പോഴോ ശബ്ദതരംഗങ്ങൾക്ക് ഊർജനഷ്ടം സംഭവിക്കുന്നു.
മാധ്യമത്തിലോ അതിന്റെ അതിർത്തികളിലോ ശബ്ദതരംഗങ്ങളുടെ ഊർജ്ജം അവശോഷണം ചെയ്യപ്പെടുന്നതാണ് ഇതിനുകാരണം.
അവശോഷണംമൂലം ശബ്ദോർജം താപീയോർജമായി രൂപാന്തരപ്പെടുന്നു.
മാധ്യമത്തിലുണ്ടാകുന്ന ഊർജനഷ്ടത്തിനുകാരണം ശ്യാനത (viscosity), താപസംവഹനം (heat conduction), തൻമാത്രാവിനിമയം (molecular exchange) എന്നിവയാണ്.
ഉപരിതലങ്ങൾ ശബ്ദത്തെ പ്രതിഫലിപ്പിക്കുന്നതോടൊപ്പം അവശോഷിപ്പിക്കുകയും ചെയ്യുന്നു.
ഒരു മാധ്യമത്തിന്റെ ഉപരിതലം അവശോഷണം ചെയ്യുന്ന ശബ്ദോർജത്തിന്റെയും ഉപരിതലത്തിൽ പതിക്കുന്ന ശബ്ദോർജത്തിന്റെയും അനുപാതമാണ് അവശോഷണാങ്കം (absorption coefficient).
മിനുസമുള്ള പ്രതലത്തെക്കാൾ പരുക്കനോ നിറയെ ദ്വാരങ്ങളുള്ളതോ ആയ പ്രതലങ്ങൾക്ക് അവശോഷണാങ്കം കൂടുതലാണ്.
തിയെറ്ററുകൾ, ആഡിറ്റോറിയങ്ങൾ എന്നിവ നിർമ്മിക്കുമ്പോൾ പ്രതിധ്വനി ഒഴിവാക്കാനായി തട്ടുകളും ചുമരുകളും നല്ല ശബ്ദാവശോഷകങ്ങളെക്കൊണ്ടു പൊതിയുന്നു.
ഒരു മാധ്യമത്തിൽത്തന്നെ ശബ്ദതരംഗങ്ങളുടെ ആവൃത്തി മാറുന്നതിനനുസരിച്ച് അവശോഷണവും വ്യത്യാസപ്പെടുന്നുണ്ട്.
വായുവിലെ ആർദ്രത, കാർബൺ ഡൈയോക്സൈഡ് വാതകത്തിന്റെ അളവ് ഇവ കൂടുന്നതനുസരിച്ച് അവശോഷണം വർധിക്കുന്നു.
താരാന്തരീയം
(Interstellar)
ജർമൻ വാനശാസ്ത്രഞ്ജൻ ജെ. ഹാർട്ട്മാൻ (J.Hartmann) 1904-ൽ ഡെൽട്ടാ ഓറിയോണിസ് എന്ന നക്ഷത്രത്തെ പഠിക്കുമ്പോൾ അതിന്റെ സ്പെക്ട്രത്തിൽ ഒരു പ്രത്യേകത കണ്ടെത്തി.
സ്പെക്ട്രത്തിലെ മറ്റു രേഖകൾ പ്രദർശിപ്പിക്കുന്ന ഡോപ്ലർ നീക്കം (Doppler shift) ഇല്ലാത്ത സോഡിയത്തിന്റെ ഒരു അവശോഷണരേഖ ഇദ്ദേഹം കണ്ടു.
പിന്നീട് ഡോപ്ലർനീക്കമില്ലാത്ത ഇത്തരം അവശോഷണരേഖകൾ മറ്റു നക്ഷത്രങ്ങളുടെ പ്രകാശത്തിലും കണ്ടുപിടിക്കപ്പെട്ടു.
ഓറിയൺ താരാവ്യൂഹത്തിലെ പല നക്ഷത്രങ്ങളുടെയും സ്പെക്ട്രത്തിലെ മറ്റു രേഖകൾക്കെല്ലാം ഡോപ്ലർനീക്കം ഉണ്ടായിരുന്നെങ്കിലും ഒരു കാൽസ്യം രേഖയ്ക്കു വ്യതിയാനമൊന്നും കണ്ടില്ല.
അമേരിക്കൻ വാനശാസ്ത്രജ്ഞനായ വി.എം. സ്ളീഫർ 1909-ൽ ഇതിനൊരു വിശദീകരണം കണ്ടെത്തി.
താരാന്തരീയവാതകങ്ങളുടെ ഒരു മേഘപടലം താരങ്ങൾക്കും ഭൂമിക്കും ഇടയിലായിട്ടുണ്ട് എന്ന് ഇദ്ദേഹം ചൂണ്ടിക്കാട്ടി.
ഈ വാതകങ്ങൾ അവയിലെ പരമാണുക്കളുടെ അഭിലക്ഷണീയരേഖകൾ താരപ്രകാശത്തിൽ നിന്നും അവശോഷണം ചെയ്യുന്നു.
Ca,Na,K,Fe എന്നീ മൂലകങ്ങൾ ഈ വാതകത്തിലുണ്ടെന്ന് അവശോഷണം തെളിയിക്കുന്നു.
CH,CN,CH+ എന്നീ റാഡിക്കലുകളുടെ അവശോഷണങ്ങളും കണ്ടുപിടിക്കപ്പെട്ടിട്ടുണ്ട്.
താരാന്തരീയ പൊടിപടലങ്ങൾ താരാപ്രകാശത്തെ നമ്മുടെ ദൃഷ്ടിയിൽ നിന്നും മറയ്ക്കുന്നു.
താരാപ്രകാശത്തിനു പ്രകീർണനം (scattering) സംഭവിക്കുന്നതുകൊണ്ട് ഈ പൊടിപടലം ഒരു ചുവന്ന അരിപ്പപോലെ പ്രവർത്തിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അവശോഷണം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഇഡിയറ്റ്സ് ഇംഗ്ലീഷ് വിലാസം https://ml.wikipedia.org/wiki/Idiots
കെ.എസ്. ബാവ സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ഇഡിയറ്റ്സ് .
ആസിഫ് അലി , സനുഷ , ബാബുരാജ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.
സംവിധായകനും അൻവർ ഹുസൈനും ചേർന്നാണ് ചിത്രത്തിന്റെ രചന നിർവ്വഹിച്ചിരിക്കുന്നത്.
കാപ്പിറ്റോൾ ഫിലിംസിന്റെ ബാനറിൽ സംവിധായകനായ സംഗീത് ശിവനും ടി.പി. അഗർവാളും ചേർന്നാണ് ചിത്രം നിർമ്മിച്ചത്.
അഭിനേതാക്കൾ ആസിഫ് അലി സനുഷ ബാബുരാജ് – ഫ്രെഡി വിജയരാഘവൻ – ബീരാൻ നന്ദു സുനിൽ സുഖദ സംഗീതം
സംഗീതസംവിധാനം നിർവ്വഹിച്ചിരിക്കുന്നത് നന്ദു കർത്താ.
"മുത്തുമണി മഴയായ്" റഫീക്ക് അഹമ്മദ് നജിം അർഷാദ് , സൗമ്യ ടി.ആർ. 5:08 2.
"ചിക് ചിക്" സന്തോഷ് വർമ്മ ജാസി ഗിഫ്റ്റ് , ബിജിബാൽ , ഷാൻ റഹ്‌മാൻ 2:48 3.
"കനല്" സന്തോഷ് വർമ്മ വിജയ് പി. ജേക്കബ്, നന്ദു കർത്താ, അനിത ഷെയ്ക്ക് 3:49 പുറത്തേക്കുള്ള കണ്ണികൾ ഇഡിയറ്റ്സ് – മലയാളസംഗീതം.
ഇഡു ഈ ലേഖനം ഒരു അനാഥലേഖനമാണ് .
(ഡിസംബർ 2010) ( ഡിസംബർ 2010 ) ചെറുവത്തൂർ കൊവ്വലിൽ വീരഭദ്രക്ഷേത്രത്തിനു സമീപമുള്ള ഇഡു
കാസർ‌ഗോഡ് ജില്ലയിൽ പയ്യന്നൂർ മുതൽ വടക്ക് മേൽ‌പ്പറമ്പുവരെയുള്ള പ്രദേശങ്ങൾക്കിടയിൽ ചില ദൈവസ്ഥാനങ്ങൾക്കടുത്തു കണ്ടുവരുന്ന കമാനാകൃതിയിലുള്ള ഉയർന്ന മൺ‌തിട്ടകളെയാണ്‌ ഇഡു എന്നു വിളിക്കുന്നത്.
പലതരം മിത്തുകളുമായി ബന്ധപ്പെട്ടുകിടക്കുന്നതാണ്‌ ഇഡുവിന്റെ ചരിത്രം.
ഇഡുവെന്ന തുളു വാക്കിനർത്ഥം ലക്ഷ്യം എന്നാണ്.
ഒരുകാലത്ത് അമ്പെയ്ത്തു വിദ്യ പഠിക്കാനായി നിർമ്മിച്ച പരിശീലനകേന്ദ്രങ്ങളായിരുന്നു ഇഡുക്കൾ.
തെക്കൻ കർണാടകത്തിലെ ബില്ലവസമുദായം അയോധനവിദ്യ പഠിക്കാനായി സമാനമായ ഇഡുക്കൾ ഉപയോഗിച്ചിരുന്നു.
പഴയ തുളുനാടിന്റെ പലഭാഗങ്ങളിലുമാണ് ഇഡു കണ്ടുവരുന്നത്.
ചെറുവത്തൂർ കൊവ്വൽ, കുട്ടമത്ത് , കോട്ടച്ചേരി കുന്നുമ്മൽ, പിലിക്കോട് രായമംഗലം ക്ഷേത്രസമീപമുള്ള കൊട്ടുമ്പുറം, ചെറുവത്തൂർ റെയിൽ‌വേ സ്റ്റേഷനു പടിഞ്ഞാറുള്ള കാരി, മേൽ‌പ്പറമ്പിനടുത്ത് ആലിൻ‌കീഴ്, തൃക്കരിപ്പൂർ മാണിക്കനാൽ, മാവുങ്കാൽ , വെള്ളിക്കോത്തിനടുത്ത് ഇടുവിൻ‌കുന്ന് മുതലായ പ്രദേശങ്ങളിലാണ്‌ ഇന്നും ഇഡു നിലനിൽ‌ക്കുന്നത്.
ചെറുവത്തൂരിടുത്ത് ഹൈവേ റോഡിനു സമീപം കൊവ്വൽ വീരഭദ്രക്ഷേത്രത്തിനു മുമ്പിലായി സ്ഥിതിചെയ്യുന്ന ഇഡുവാണ്‌ ഇന്നു കാണപ്പെടുന്ന ഇഡുകളിൽ ഏറ്റവും വലുത്.
ഇഡു എന്ന വാക്കിന്റെ ഉല്പത്തി തുളുവിൽ നിന്നാണെന്നു കരുതുന്നു.
ഉത്തരകേരളത്തിലെ തെയ്യങ്ങളുടെ തൗളവ പശ്ചാത്തലം നോക്കുമ്പോൾ ഈ നിഗമനമാണ്‌ ശരിയെന്നു വിലയിരുത്തുന്നു.
ഇഡുവുമായി ബന്ധപ്പെട്ട പൂർ‌വചരിത്രത്തിലെ അമ്പെയ്‌ത്ത് എന്ന അനുഷ്‌ഠാനവും അമ്പെയ്‌ത്തും ലക്ഷ്യവും തമ്മിലുള്ള ബന്ധവും ഇഡുവിന്റെ തുളുബന്ധം അരക്കിട്ടുറപ്പിക്കുന്നു.
പുരാവൃത്തങ്ങൾ
വിവിധ പുരാവൃത്തങ്ങളുമായി കെട്ടുപിണഞ്ഞു കിടക്കുന്നതാണ് ഇഡുവിന്റെ പിന്നിലെ കഥകൾ.
ഒറ്റക്കോലവുമായി ബന്ധപ്പെട്ട കഥ
പലതരത്തിലുള്ള പുരാവൃത്തങ്ങൾ ഇഡുവുമായി ബന്ധപ്പെട്ട് നിലവിലുണ്ട്.
അതിൽ പ്രധാനപ്പെട്ടത് നരസിംഹാവതാരവുമായി ബന്ധപ്പെട്ട കഥയാണ്‌.
ഹിരണ്യവധാർ‌ത്ഥം സ്ഥംഭം പിളർ‌ന്ന് നരസിംഹം പ്രത്യക്ഷപ്പെട്ടപ്പോൾ അവതാരരൂപം കണ്ടു ഭയന്ന അഷ്‌ടദിക്‌പാലകർ ഓടി ഒളിച്ചുവത്രേ.
എന്നാൽ അഗ്നി മാത്രം ഹിരണ്യന്റെ കോട്ടവാതിൽ‌ക്കൽ നിലയുറപ്പിച്ചു.
സുരനരപക്ഷിമൃഗാദികളാലും രാവും പകലും ആകാശത്തും ഭൂമിയിലും ആയുധങ്ങളാലും വധിക്കപ്പെടരുതെന്ന വരലബ്‌ധിയുള്ള ഹിരണ്യനെ അഗ്നി ദഹിപ്പിച്ചിരിക്കുമോ എന്ന സംശയത്താൽ നരസിംഹമൂർത്തി അഗ്നിക്കകത്ത് പ്രവേശിച്ച് ഹിരണ്യനെ അന്വേഷിച്ചത്രെ.
ഈ ഒരു സംഭവം ഒറ്റക്കോലം കെട്ടിയാടുമ്പോൾ തെയ്യം തീയിൽ ചാടുന്ന ചടങ്ങിലൂടെ പുനരാവിഷ്‌ക്കരിക്കുന്നുണ്ട്.
ഹിരണ്യന്റെ കോട്ടയെ സൂചിപ്പിക്കാനായി വിഷ്‌ണുമൂർത്തിയെ കെട്ടിയാടുന്ന ഇടങ്ങിളിലൊക്കെ ഇഡു കെട്ടിയതാവാം എന്നു കരുതുന്നു.
ബാണാസുരനുമായി ബന്ധപ്പെട്ട കഥ
ചിലയിടങ്ങളിൽ ഇഡുവിനെ ബാണന്റെ കോട്ട എന്നു വിളിച്ചുവരുന്നു.
വരബലത്താൽ ശിവൻ തന്റെ കോട്ടയുടെ കാവൽക്കാരനായി ബാണാസുരനെ നിയമിക്കുന്നു.
ബാണാസുരന്റെ മകളായ ഉഷയുമായി ശ്രീകൃഷ്‌ണപൗത്രനായ അനിരുദ്ധൻ പ്രണയത്തിലാണ്.
ഇതിൽ കുപിതനായ ബാണാസുരൻ ഒരിക്കൽ അനിരുദ്ധനെ പിടിച്ച് തടവിലിടുന്നു.
പൗത്രനെ രക്ഷിക്കാനായി ശ്രീകൃഷ്‌ണൻ സൈന്യവുമായി എത്തിയപ്പോൾ ബാണൻ രക്ഷയ്‌ക്കായി ശിവനെ സമീപിക്കുന്നു.
ബാണന്റെ രക്ഷകൻ എന്ന നിലയിൽ ശിവൻ വൈഷ്‌ണവാംശമായ ശ്രീകൃഷ്‌ണനുമായി യുദ്ധം ചെയ്യുന്നു.
യുദ്ധത്തിനിടയിൽ ശിവൻ ശിവജ്വരവും വിഷ്‌ണു വിഷ്‌ണുജ്വരവും ഉണ്ടാക്കുന്നു.
അവസാനം വിഷ്‌ണുജ്വരം വിജയിക്കുന്നു.
യുദ്ധം നടന്നത് ബാണന്റെ കോട്ടവാതിൽ‌ക്കലായതിനാൽ ഇഡുവും കോട്ടയും തമ്മിലുള്ള ബന്ധം ഇവിടേയും അനാവൃതമാവുന്നു.
അങ്ങനെ  ബാണന്റെ കോട്ടയാണ്‌ ഇഡുവിലൂടെ സൂചിതമാകുന്നത് എന്നൊരു പുരാവൃത്തവും ചിലയിടങ്ങളിൽ കേട്ടുവരുന്നു.
ഇഡുവുമായി ബന്ധപ്പെട്ട ചരിത്രരേഖകൾ അധികം ലഭ്യമല്ല.
ഇഡുവിനെപറ്റി കേരളം സന്ദർ‌ശിച്ച ഫൗസാറ്റ് തന്റെ ഗ്രന്ഥത്തിൽ ഇപ്രകാരം പരാമർ‌ശിക്കുന്നു.
"കുറുമ്പ്രനാടിന്റെ തെക്കൻ ഭാഗമായ ഒരു പ്രദേശത്ത് ഒരു വിചിത്രമായ വിനോദം ഞാൻ കാണുകയുണ്ടായി. മധ്യഭാഗം ഏകദേശം രണ്ടടി ഉയർ‌ന്നതും രണ്ട് വശങ്ങളിലേക്കു ചരിവുള്ളതുമായ അർ‌ദ്ധവൃത്താകൃതിയിലുള്ള ഒരു മൺ‌തിട്ട അവിടെ ഉണ്ടായിരുന്നു. മത്സരത്തിൽ പങ്കെടുക്കാനെത്തിയവർ എന്നു തോന്നിപ്പിക്കുന്ന ചെറുപ്പക്കാർ ഈ സ്ഥാനത്തിന്റെ ഇടതു-വലതു ഭാഗങ്ങളിൽ ഇരുപത്തിയഞ്ചുവാര അകലെ തയ്യാറായി നിന്നിരുന്നു. ഓരോ കളിക്കാരനും ഏകദേശം പതിനെട്ട് ഇഞ്ച് നീളമുള്ള വില്ലും ഈർ‌ക്കിൽ കൊണ്ടുണ്ടാക്കിയ അമ്പും കൈയ്യിലേന്തിയിട്ടുണ്ട്. മൺ‌തിട്ടയുടെ ഒത്ത നടുവിൽ സ്ഥാപിച്ച വാഴത്തടയുടെ മേൽ കുത്തിനിർത്തിയ കുറ്റിയിൽ 'ലക്ഷ്യം' ഉറപ്പിച്ചിട്ടുണ്ടായിരുന്നു. 
ഈ ലക്ഷ്യത്തിലേക്ക് പോരാളികൾ എയ്‌തുതുടങ്ങുന്നു. ലക്ഷ്യത്തിലേക്ക് കൃത്യതയോടെ അമ്പെയ്തു കൊള്ളിക്കുന്നയാൾ നിലത്തുവീണ മറ്റ് അമ്പുകൾ വാരിയെടുക്കുന്നു. അട്ടഹാസങ്ങളുടേയും ആരവങ്ങളുടേയും അകമ്പടിയോടെ ഈ വിനോദം തുടർ‌ന്നുകൊണ്ടേയിരിക്കും."
പഴമക്കരുടെ ഓർ‌മ്മകളിലും ഇന്നത്തെ ഇഡു കേന്ദ്രീകരിച്ച് അമ്പെയ്‌ത്തുമത്സരം നടന്നിരുന്നതായ് തെളിവുകളുണ്ട്.
അനുഷ്‌ഠാനം
ചിങ്ങമാസത്തിലായിരുന്നു ഇഡുവിൽ അമ്പെയ്‌ത്തു മത്സരങ്ങൾ നടന്നുവന്നിരുന്നത്.
ഒറ്റക്കോലത്തിനുള്ള ഏർ‌പ്പാടുകൾ തുടങ്ങുന്നതിനോടൊപ്പം തന്നെ അമ്പെയ്‌ത്തിനുള്ള ഒരുക്കങ്ങളും ചെയ്യുന്നു.
മാസാരംഭത്തിൽ തന്നെ തിരിയോലകൾ മലയൻ‌പണിക്കരെ ഏൽ‌പ്പിക്കണം.
മലയൻ‌പണിക്കരാണ്‌ ഇതിനെ അമ്പുകളാക്കി മാറ്റുന്നത്.
ഇഡുവിൽ അത്തം നാൾ മുതൽ അമ്പെയ്‌ത്തു തുടങ്ങുന്നു.
ആദ്യദിവസങ്ങളിൽ ഇഡുവിന്റെ  വടക്കേചെരുവിൽ ലക്ഷ്യമായി അടക്കയായിരുന്നുവത്രേ കെട്ടിത്തൂക്കിയിരുന്നത്.
പിന്നീട് ലക്ഷ്യങ്ങൾ ഇഡുവിന്റെ മധ്യഭാഗത്തേക്കു മാണുന്നു.
പൊതിച്ച തേങ്ങ വെള്ളത്തിൽ കുതിർ‌ത്ത് അതിന്റെ ചിരട്ട പൊട്ടിച്ചെടുക്കുന്ന കാമ്പ് ആയിരിക്കും അപ്പോൾ ലക്ഷ്യമായി വെയ്‌ക്കുന്നത്.
തലേ ദിവസം രാത്രി തന്നെ നിശ്ചിതസ്ഥാനത്ത് ലക്ഷ്യം ഉറപ്പിച്ചിരിക്കും.
അത്തം നാളിൽ സ്ഥനാധികാരിയായ അച്ഛൻ ഒരമ്പെടുത്ത് എയ്‌തുതുടങ്ങിയാൽ മത്സരം ആരഭിക്കുകയായി.
സന്ധ്യയ്‌ക്ക് ദൈവസ്ഥാനത്ത് വിളക്കു വെയ്‌ക്കും വരെ ഇതു തുടരും.
ഇരുന്നെയ്‌ത്ത് , നടന്നെയ്‌ത്ത് എന്നിങ്ങനെ രണ്ടുതരം രീതികൾ ഈ വിനോദത്തിനുണ്ട്.
ചെറുവത്തൂർ കൊവ്വലിൽ സമീപപ്രദേശങ്ങളായ ചന്തേര, പള്ളിക്കര, തൃക്കരിപ്പൂർ, നീലേശ്വരം തുടങ്ങിയ പ്രദേശങ്ങളിൽ നിന്നും ചെറുപ്പക്കാർ വന്ന് അമ്പെയ്‌ത്തു മത്സരത്തിൽ പങ്കെടുത്തിരുന്നുവത്രേ.
വിവിധ ജനസമുദായങ്ങളുടെ കൂട്ടായ്‌മയായിരുന്നു ഈ വിനോദത്തിന്റെ പ്രത്യേകത.
പ്രാചീനസമൂഹങ്ങളുടെ കൂട്ടായ്മയും സഹകരണവുമാണ് ഇതിലൂടെ കാണാനാവുന്നത്.
ആയോധനകലയ്‌ക്കും വീരാരാധനയ്‌ക്കും അന്നത്തെ സമൂഹത്തിലുണ്ടായിരുന്ന പ്രാധാന്യവും ഇതു കാണിച്ചു തരുന്നു.
ചിത്രങ്ങൾ നരസിംഹമായി അവതരിക്കുന്ന വിഷ്ണുമൂർത്തി തെയ്യം ഹിരണ്യാസുരവധം നടത്തുന്ന വിഷ്ണുമൂർത്തി തെയ്യം - ഒറ്റക്കോലം പരദേവത എന്നും വിഷ്‌ണുമൂർത്തി എന്നും അറിയപ്പെടുന്ന തെയ്യം 'ഉറയുന്ന' സമയത്ത് എടുത്ത ചിത്രം അവലംബം
പുസ്‌തകം : കാസർഗോഡ് ചരിത്രവും സമൂഹവും ↑ പുസ്തകം - കാസർ‌ഗോഡ്: ചരിത്രവും സമൂഹവും.
- കാസർഗോഡ് ജില്ലാപഞ്ചായത്ത് പ്രസിദ്ധീകരണം
ഇണകാത്തേവൻ ഇംഗ്ലീഷ് വിലാസം https://ml.wikipedia.org/wiki/Ashy_Swallow_Shirike
നാട്ടുബുൾബുളിന്റെ വലിപ്പമുള്ള ഒരിനം പക്ഷിയാണ് ഇണകാത്തേവൻ (Ashy Swallow Shrike -- Artamus fuscus .) ചാരനിറത്തിലെ മുകൾഭാഗവും അല്പം കൂടി ഇരുണ്ട തലയും പൃഷ്‌ഠഭാഗത്ത് വെളുപ്പു കലർന്ന നിറവും പിങ്ക് കലർന്ന ചാരനിറത്തിലെ മാറും അടിഭാഗവും കുറിയ വാലറ്റത്ത് വെളുപ്പു നിറവും ഉള്ള ചെറിയ തൂവൽപ്പക്ഷികളാണ് ഇവ.
ഇവയുടെ കാലുകൾ കുറിയതും കറുത്ത നിറത്തോടു കൂടിയവയുമാണ്‌.
വാലറ്റം ചതുരാകൃതിയിലുള്ളതും ചിറകുകൾക്ക് വളവുള്ളതുമാണ്‌.
ഇലക്ട്രിക് കമ്പികളിലും മരങ്ങളിലും കൂട്ടമായി ഇവയെ കാണാം.
തെക്കേ ഏഷ്യൻ രാജ്യങ്ങളിലാണ് ഇവയെ സാധാരണയായി കണ്ടുവരാറുള്ളത്.
ഇന്ത്യ, ശ്രീലങ്ക, മ്യാൻമാർ, തായ്ലാൻഡ്, ചൈന, നേപ്പാൾ, മാലി ദ്വീപ്‌ തുടങ്ങിയ രാജ്യങ്ങളിൽ ഇവയെ ധാരാളമായി കാണാം.
ഇവ കൂട്ടമായാണ് ഇരതേടുന്നതും വിശ്രമിക്കുന്നതും അന്തിയുറങ്ങുന്നതും.
ചെറു പ്രാണികളെ പറന്നു നിന്നു തന്നെ പിടിക്കുകയും അവയെ കാലുകളിൽ ഇറുക്കിപിടിച്ചുകൊണ്ട് പറക്കുമ്പോൾ തന്നെ ഭക്ഷിക്കുകയുമാണ് ചെയ്യുന്നത്.
മുരിക്കിന്റെ തേൻ ഇവയുടെ ഇഷ്ട ഭക്ഷണങ്ങളിൽ ഒന്നാണ്‌.
മാർച്ച് മുതൽ ജൂൺ വരെയാണ് പ്രജനന കാലം.
തെങ്ങിലും പനയിലും ചെറിയ കപ്പുപോലെയുള്ള കൂടുകൂട്ടി അതിൽ ഇളം പച്ചയിൽ ബ്രൌൺ പൊട്ടുകളോടു കൂടിയ രണ്ടു മുതൽ മൂന്നു വരെ മുട്ടകൾ ആണ് ഇടുക.
കൂടുകൂട്ടുന്നതിലും അടയിരിക്കുന്നതിലും കുഞ്ഞുങ്ങൾക്ക് തീറ്റതേടുന്നതിലും ആൺകിളിയും പെൺകിളിയും തുല്യ പങ്കുവഹിക്കുന്നു.
ഇണകാത്തേവൻ കൂട്ടം ( കുമ്പള , കാസറഗോഡ് ) അവലംബം
ഇഡിയത് ഷോബന്ദേ ഇംഗ്ലീഷ് വിലാസം https://ml.wikipedia.org/wiki/Idiat_Shobande
ഒരു നൈജീരിയൻ നടിയാണ് ഇഡിയത് ഷോബന്ദേ.
അവർ യൊറൂബ ഭാഷാ സിനിമകളിൽ അഭിനയിക്കുന്നു.
2011-ൽ, യൊറൂബ വനിതാ അഭിഭാഷക ചിത്രമായ അരമോട്ടുവിലെ പ്രധാന കഥാപാത്രത്തെ അവതരിപ്പിച്ചതിന് മികച്ച നടിക്കുള്ള ആഫ്രിക്ക മൂവി അക്കാദമി അവാർഡ് നോമിനേഷൻ ലഭിച്ചു.
ഓഗൺ സംസ്ഥാനത്ത് നിന്നുള്ള ഒരു കുടുംബത്തിൽ ജനിച്ചു.
ഇഡിയറ്റ് 1995-ൽ നോളിവുഡ്, യൊറൂബ ഉപ വ്യവസായത്തിൽ ചേർന്നു.
2011-ൽ, ഇഡിയറ്റ് വാൻഗാർഡിനോട് സമ്പന്നയായ ഒരു സ്ത്രീയെന്ന നിലയിൽ അരമോട്ടുവിലെ അവളുടെ വേഷം, നൈജീരിയയിലെ ലിംഗസമത്വത്തിനായുള്ള ഒരു കേസ് ചാമ്പ്യൻ ചെയ്യാൻ അവളെ പ്രേരിപ്പിച്ചതായി വെളിപ്പെടുത്തി.
നൈജീരി ഇയാവോ സാരാ, അബോഡ് മക്ക, ഒമോ ഇയാ അജോ, അരമോട്ടു എന്നിവയുൾപ്പെടെ നിരവധി യൊറൂബ സിനിമകളിൽ ഇഡിയറ്റ് അഭിനയിച്ചിട്ടുണ്ട്.
കൊണ്ടോ ഒലോപ (2007), ലാറോഡ ഓജോ (2008), ഇഗ്ബെയിൻ എവുറോ (2009) എന്നിവയും ഉൾപ്പെടുന്നു.
2010-ൽ ഇഡിയറ്റ് ആറമോട്ടിൽ ടൈറ്റിൽ കഥാപാത്രത്തെ അവതരിപ്പിച്ചു.
ഒരു പുരാതന സമൂഹത്തിൽ വലിയ സ്വാധീനം ചെലുത്തുന്ന യൊറൂബ സ്ത്രീകളെ ചിത്രീകരിച്ച ഈ ചിത്രം ഒരു പ്രധാന വേഷത്തിനുള്ള നോമിനേഷനിൽ മികച്ച നടിക്കുള്ള ആഫ്രിക്ക മൂവി അക്കാദമി അവാർഡ് അവർക്ക് നേടിക്കൊടുത്തു.
എന്നിരുന്നാലും ഒടുവിൽ അവർക്ക് അവാർഡ് അമാ അബെബ്രേസിന് മുന്നിൽ നഷ്ടമായി.
അവലംബം പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഇഡിയത് ഷോബന്ദേ
ഇഡ്, ഈഗോ, സൂപ്പർ ഈഗോ ഇംഗ്ലീഷ് വിലാസം https://ml.wikipedia.org/wiki/Id,_ego_and_super-ego ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
Diagram of Freud's psyche theory
മനുഷ്യ മനസ്സിന്ന് ഇഡ് ഈഗോ സൂപ്പർ ഈഗോ എന്നിങ്ങനെ മൂന്ന് ഭാവങ്ങളുള്ളതായി ആധുനിക മനശ്ശാസ്ത്രജ്ഞന്മാരിൽ പ്രമുഖനായ സിഗ്മണ്ട് ഫ്രോയിഡ് സിദ്ധാന്തിക്കുന്നു.
ഇഡ്
ഒരാളുടെ വ്യക്തിത്വത്തെ പ്രതിനിധാനം ചെയ്യുന്ന സ്ഥിരഘടകമായിട്ടാണ് ഇത് നിർവചിക്കപ്പെടുന്നത്.
ഈ ഘടകം മനുഷ്യന്റെ ആഹ്ലാദ തത്ത്വത്താൽ നിയന്ത്രിക്കപ്പെടുന്നു ("pleasure principle").
ഫ്രോയിഡ് ഈതത്വം ആവിഷ്കരിച്ച ആദ്യ കാലങ്ങളിൽ ഇഡ് ന്റെ ചാലകശക്തി ലൈംഗിക ജന്മ വാസനകൾ മാത്രമാണ് എന്ന് വിശ്വസിച്ചിരുന്നു.
എന്നാൽ ഒന്നാം ലോകമഹായുദ്ധത്തിന്നു മനുഷ്യന്റെ മൃത്യു ബോധവും ഈ ഭാവത്തിന്ന് ഊർജ്ജ്വം നൽകുന്നതായി അദ്ദേഹം കണ്ടെത്തി.
ഇതു വഴി മനുഷ്യ മനസ്സെന്ന പ്രതിഭാസത്തെ കൂടുതൽ വിശദീകരിക്കാൻ അദ്ദേഹത്തിന്നു സാധിച്ചു.
ഈഗോ
വ്യക്തിത്വത്തിന്റെ ഉപരിതലത്തെയാണ് ഈഗോ എന്നതുകൊണ്ട് വിവക്ഷിക്കപ്പെടുന്നത്.
നമുക്കനുഭവവേദ്യമാകുന്ന ലോകം.
ഇഡ് മനുഷ്യനിൽ ഉണർത്തുന്ന അഭിലാഷങ്ങൾ പലതും ഈഗോയാൽ നിയന്ത്രിക്കപ്പെടുന്നു.
കാരണം യാഥാർത്യത്തിലധിഷ്ടിതമാണ് ("reality principle,") ഈഗോ എന്നതുതന്നെ.
ജീവിതാനുഭവങ്ങളിലൂടെ വികാസം പ്രാപിക്കുന്ന ഈഗോയാണ് ഒരാളുടെ പെരുമാറ്റ രീതികൾക്കും വ്യുല്പത്തികൾക്കും അടിസ്ഥാനം.
ഒരു യുവാവിൽനിന്നും നാം പ്രതീക്ഷിക്കുന്ന കഴിവുകൾ ഒരു പത്തുവയസ്സുകാരനിൽനിന്നും നാം പ്രതിക്ഷിക്കാത്തത് അതുകൊണ്ടാണ് .
സൂപ്പർ ഈഗോ
ഈ ഭാവത്തിന്ന് രണ്ട് ഘടകങ്ങളുണ്ട് ഒരാളുടെ മനസാക്ഷിയും ഈഗോ ഐഡിയലും.
മനസാക്ഷി എന്താണ് ചെയ്യേണ്ടത് എന്ന് തീരുമാനിക്കുന്നു.
ഈഗോ ഐഡിയലാകട്ടെ ഒരാളുടെ ആദർശാദിഷ്ഠിതമായ ആതമവീക്ഷണമാകുന്നു.
ഒരാളുടെ ഈഗോ ഐഡിയലും യഥാർത്ഥപെരുമാറ്റവും തമ്മിലുള്ള താരതമ്യം നടക്കുന്നുണ്ട്.
സൂപ്പർ ഈഗോ വിന്റെ രണ്ടു ഭാഗങ്ങളും വളർന്നുവികസിക്കുന്നത് സാംമൂഹ്യ ഇടപെടലുകളി‌ലൂടെ ലഭിക്കുന്ന ജീവിതാനുഭവങ്ങളി‌ലൂടെയാണ്.
ഫ്രോയിഡിന്റെ സിദ്ധാന്തപ്രകാരം ഇഡ് ന്റെ ജന്മവാസനകൾക്ക് കരുത്താർന്ന ഒരു സൂപ്പർ ഈഗോ കടിഞ്ഞാണിടുന്നു.
ദുർബലമായ സൂപ്പർ ഈഗോ വളരെ വേഗം ജന്മ വാസനകൾക്ക് അടിപ്പെടുകയും ചെയ്യുന്നു.
സാന്മാർഗിക തത്ത്വത്തിന്റെ അടിസ്ഥാനത്തിലാണ് ഇത് പ്രവർത്തിക്ക‍ുന്നത്
ഇണ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Ina_(film)
ഐ. വി. ശശി സംവിധാനം ചെയ്ത് 1982-ൽ പുറത്തിറങ്ങിയ മലയാളചലച്ചിത്രമാണ് ഇണ .
മാസ്റ്റർ രഘു , ദേവി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
കൗമാരപ്രായത്തിലുണ്ടാകാവുന്ന മാനസിക പ്രശ്നങ്ങളും ശൈശവവിവാഹത്തിന്റെ ദോഷങ്ങളുമാണ് ഈ ചലച്ചിത്രത്തിലൂടെ അവതരിപ്പിക്കുന്നത്.
കൗമാരപ്രായക്കാരായ വിനോദും (മാസ്റ്റർ രഘു) അനിതയും (ദേവി) സഹപാഠികളാണ്.
വീട്ടിൽ നിന്നുള്ള മാനസിക സമ്മർദ്ദം മൂലം, ഇരുവരും ഒരു ഉദ്യാനത്തിൽ സംസാരിച്ചുകൊണ്ടിരിക്കുമ്പോൾ പെട്ടെന്ന് ഒരു മഴപെയ്യുന്നു.
രണ്ടുപേരും അവിടെ അടുത്ത് നിർത്തിയിട്ടിരുന്ന ട്രെയിനിൽ കയറുന്നു.
പെട്ടെന്ന് ട്രെയിൻ യാത്ര തുടങ്ങുകയും ഇരുവർക്കും ട്രെയിനിൽ നിന്നും ഇറങ്ങാൻ സാധിക്കാതെ ഇരിക്കുകയും അവർ അകലെയുള്ള ഒരു വനത്തിലെത്തപ്പെടുകയും ചെയ്യുന്നു.
പിന്നീട് ഉണ്ടാകുന്ന സംഭവങ്ങളാണ് ഈ ചലച്ചിത്രത്തിൽ അവതരിപ്പിച്ചിരിക്കുന്നത്.
അഭിനയിച്ചവർ മാസ്റ്റർ രഘു – വിനോദ് (വിനു) ദേവി ബാല – അനിത (അനി) കാഞ്ചന – ആന്റി റഷീദ് – മേജർ ബി.കെ. പൊറ്റക്കാട് – ഖാദർ സംഗീതം
ബിച്ചു തിരുമലയുടെ വരികൾക്ക് എ.ടി. ഉമ്മറാണ് സംഗീതം നൽകിയിരിക്കുന്നത്.
പശ്ചാത്തലസംഗീതം ശ്യാം ഒരുക്കിയിരിക്കുന്നു.
"അരളിപ്പൊൻകാടുകൾ" കൃഷ്ണചന്ദ്രൻ 2.
"കിനാവിന്റെ വരമ്പത്തു" കെ.ജെ. യേശുദാസ് , കൃഷ്ണചന്ദ്രൻ , എസ്. ജാനകി 3.
"പൂ വിരിഞ്ഞില്ല" പി. ജയചന്ദ്രൻ , എസ്. ജാനകി 4.
"വെള്ളിച്ചില്ലും വിതറി" കൃഷ്ണചന്ദ്രൻ പുറത്തേക്കുള്ള കണ്ണികൾ ഇണ ഇന്റർനെറ്റ് മൂവി ഡാറ്റാബേസിൽ ഇണ – മലയാളസംഗീതം.
ഇണ 1982
ഇണക്കി വളർത്തൽ ഇംഗ്ലീഷ് വിലാസം https://ml.wikipedia.org/wiki/Domestication Dogs and sheep were among the first animals to be domesticated
മൃഗങ്ങളുടെയോ സസ്യങ്ങളുടേയോ ഒരു വിഭാഗത്തിനെ മനുഷ്യൻ ആവശ്യമായ ഗുണങ്ങളെ പരിപോഷിപ്പിച്ചുകൊണ്ട് വളർത്തിയെടുക്കുന്നതിനെ ' ഇണക്കി വളർത്തൽ എന്ന് പറയുന്നു.
ഭക്ഷണത്തിനുവേണ്ടിയോ പരുത്തി, കമ്പിളി, സിൽക് എന്നിവയ്ക്കോ ജോലികൾ ചെയ്യിക്കാനായോ കൂട്ടിനായോവേണ്ടി ഇത് ചെയ്യാറുണ്ട്.
മനുഷ്യൻ ആദ്യമായി ഇണക്കി വളർത്താൻ ആരംഭിച്ച ജീവി നായയാണ് 30000 BC ക്കും 7000 BCക്കുമിടയിൽ .
ഇന്ന് കാവലിനും മറ്റുപലവിധ ജോലികൾക്കും മനുഷ്യന് കൂട്ടിനുമായി (Companian) നായ്ക്കളെ ഉപയോഗിക്കുന്നു.
കാർഷികാവശ്യങ്ങൾക്കായി മെരുക്കിയെടുക്കപ്പെട്ട ആദ്യ മൃഗങ്ങളിലൊന്നാണ് ചെമ്മരിയാട് ( Ovis orientalis aries ).
ചെമ്മരിയാടുകളെ  11000 BC ക്കും 9000 BC-ക്കുമിടയി ഇണക്കി വളർത്താൻ തുടങ്ങിയെന്ന് കരുതുന്നു.
2004-ൽ സൈപ്രസ്സിൽ ഒരു മനുഷ്യനും പൂച്ചയും അടുത്തടുത്ത് കിടക്കുന്ന ഒരു 9,500 വർഷത്തെ പഴക്കമുള്ള കുഴിമാടം ഗവേഷകർ കണ്ടെടുക്കുകയുണ്ടായി.
ആട്, കുതിര, മുയൽ, കൾക്കം, കോഴി, ചമരിപ്പശു , യാമ എന്നിവ ഇണക്കപ്പെട്ട മറ്റ് മൃഗങ്ങളുടെ ഉദാഹരണമാണ്.
അവലംബം ↑ Dienekes' Anthropology Blog : Dog domestication in the Aurignacian (c. 32kyBP ) ↑ MSNBC : World's first dog lived 31,700 years ago, ate big ↑ Scott Fuller 1974 , പുറം.
54 harvnb error: no target: CITEREFScottFuller1974 ( help ) ↑ ↑ {{ cite book }} : Unknown parameter | coauthors= ignored ( | author= suggested) ( help ) ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Check | url= value ( help ) ; Check date values in: | date= ( help ) ; Cite has empty unknown parameter: | coauthors= ( help )
ഇഡോവു ഫിലിപ്‌സ് ഇംഗ്ലീഷ് വിലാസം https://ml.wikipedia.org/wiki/Idowu_Philips
ഒരു നൈജീരിയൻ നടിയാണ് ഇയാ റെയിൻബോ എന്നുമറിയപ്പെടുന്ന ഇഡോവു  ഫിലിപ്‌സ് (ജനനം 16 ഒക്ടോബർ 1942) .
തെക്കുപടിഞ്ഞാറൻ നൈജീരിയയിലെ ഒഗുൻ സ്റ്റേറ്റിലെ ഇജെബു ഓഡിലാണ് 1942 ഒക്ടോബർ 16-ന് ഇഡോവു ഫിലിപ്‌സ് ജനിച്ചത്.
പ്രൈമറി, സെക്കൻഡറി വിദ്യാഭ്യാസത്തിനായി അവർ ആഫ്രിക്കൻ മെത്തഡിസ്റ്റ് സ്കൂളിലും ആംഗ്ലിക്കൻ മോഡേൺ സ്കൂളിലും പഠിച്ചു.
അവരുടെ സ്റ്റേജ് നാമം "ഇയാ റെയിൻബോ" സർ ഹ്യൂബർട്ട് ഒഗുണ്ടെയുടെ നാടക സംഘത്തിന്റെ പേരായ "ഒസുമാരേ" (ബ്രിട്ടീഷ് ഇംഗ്ലീഷിൽ "മഴവില്ല്" എന്നർത്ഥം) യിൽ നിന്നാണ് ഉരുത്തിരിഞ്ഞത്.
ഒഗുണ്ടെ, 1990-ൽ അന്തരിച്ചു.
ഇഡോവു ഫിലിപ്പ് വർഷങ്ങളോളം നൈജീരിയയിലെ ജനറൽ ഹോസ്പിറ്റലുകളിൽ ഹെൽത്ത് കെയർ അസിസ്റ്റന്റായി പ്രവർത്തിക്കുകയും ഇടയ്ക്കിടെ നാടകവേദികളിൽ അഭിനയിക്കുകയും ചെയ്തു.
ഇഡോവു തന്റെ ഭർത്താവിന്റെ മരണശേഷം മുഴുവൻ സമയ അഭിനയത്തിലേക്ക് പ്രവേശിച്ചു - അഗസ്റ്റിൻ അയാൻഫെമി ഫിലിപ്‌സ് (നൈജീരിയൻ ചലച്ചിത്ര വ്യവസായത്തിലെ അന്തരിച്ച ഗോത്രപിതാവായ സർ ഹെർബർട്ട് ഒഗുണ്ടെയുമായി അടുത്ത് പ്രവർത്തിച്ചിരുന്നു.
അപാഡി, എരു,അജേ നി ഇയാ മി കൂടാതെ നിരവധി നൈജീരിയൻ സിനിമകളിൽ അവർ അഭിനയിച്ചിട്ടുണ്ട്.
ഇഡോവുവിന് അഞ്ച് കുട്ടികളുണ്ട്.
ടെലികമ്മ്യൂണിക്കേഷൻ കമ്പനിയായ എയർടെല്ലിന്റെ ബ്രാൻഡ് അംബാസഡറാണ് ഇഡോവ് ഫിലിപ്സ്.
യോടോമി ഹൗസിംഗ് എസ്റ്റേറ്റ് പ്രോജക്റ്റിന്റെ അംബാസഡർ കൂടിയാണ് ഇഡോവ് ഫിലിപ്പ്.
അന്തരിച്ച ചലച്ചിത്ര മുതലാളി അലാഡെ അരോമിയർ ആരംഭിച്ച പദ്ധതിയാണിത്.
ആൻറ്റോയിൻ ഗ്രീസ്സ്മാൻ
ഒരു ഫ്രഞ്ച് പ്രൊഫഷണൽ ഫുട്ബോൾ കളിക്കാരനാണ് ആൻറ്റോയിൻ ഗ്രീസ്സ്മാൻ (ജനനം: മാർച്ച് 21, 1991).
സ്പാനിഷ് ക്ലബ്ബ് അത്‌ലറ്റിക്കോ മാഡ്രിഡ്‌ , ഫ്രഞ്ച് ദേശീയ ടീം എന്നിവയ്ക്ക് വേണ്ടി ഫോർവേഡ് സ്ഥാനത്ത് ആണ് അദ്ദേഹം കളിക്കുന്നത്.
2009 ൽ റിയൽ സോസീഡാഡിൽ തന്റെ കരിയറിന് തുടക്കം കുറിച്ച ഗ്രീസ്സ്മാൻ ആദ്യ സീസണിൽ തന്നെ ടീമിന് സെഗുണ്ട ഡിവിസിയോൺ കിരീടം സമ്മാനിച്ചു.
അവിടെ അഞ്ച് സീസണുകളിലായി 201 മത്സരങ്ങളിൽ നിന്നു 52 ഗോളുകൾ ഗ്രീസ്സ്മാൻ നേടി.
2014 ൽ അദ്ദേഹം 30 ദശലക്ഷം യൂറോ പ്രതിഫലത്തിന്  അറ്റ്ലെറ്റിക്കോ മാഡ്രിഡിലേക്ക് സ്ഥലം മാറി.
2016 ലെ അദ്ദേഹത്തിന്റെ പ്രകടനത്തിന് ബാലൺ ഡി ഓർ അവാർഡിനുള്ള ചുരുക്കപ്പട്ടികയിൽ ഇടംനേടി എങ്കിലും മൂന്നാം സ്ഥാനം ആണ് ലഭിച്ചത്.
അണ്ടർ 19, അണ്ടർ -20, അണ്ടർ -21 തലങ്ങളിൽ ഫ്രാൻസിനെ പ്രതിനിധാനം ചെയ്ത കളിക്കാരൻ ആണ്  ഗ്രീസ്സ്മാൻ.
2010 യുവേഫ യൂറോപ്യൻ അണ്ടർ -19 ഫുട്ബാൾ ചാമ്പ്യൻഷിപ്പ് സ്വന്തമാക്കിയ ടീമിന്റെ ഭാഗമായിരുന്നു ഇദ്ദേഹം.
2014 ൽ ദേശീയ ടീമിൽ ആദ്യമായി ഇടം ലഭിക്കുകയും ആ വർഷത്തെ ലോകകപ്പിൽ കളിക്കുകയും ചെയ്തു.
യുവേഫ യൂറോ 2016 ടൂർണമെന്റിലെ ടോപ്പ് സ്കോറർ, പ്ലെയർ ഓഫ് ദ ടൂർണമെന്റ് എന്നീ പട്ടങ്ങൾ ഗ്രീസ്സ്മാൻ നേടി.
കരിയർ സ്ഥിതിവിവരകണക്ക് ക്ലബ്ബ് പുതുക്കിയത്: match played 28 January 2018 Appearances and goals by club, season and competition Club Season League National Cup Continental Other Total Division Apps Goals Apps Goals Apps Goals Apps Goals Apps Goals Real Sociedad 2009–10 Segunda División 39 6 0 0 — — 39 6 2010–11 La Liga 37 7 2 0 — — 39 7 2011–12 35 7 3 1 — — 38 8 2012–13 34 10 1 1 — — 35 11 2013–14 35 16 7 3 8 1 — 50 20 Total 180 46 13 5 8 1 — 201 52 Atlético Madrid 2014–15 La Liga 37 22 5 1 9 2 2 0 53 25 2015–16 38 22 3 3 13 7 — 54 32 2016–17 36 16 5 4 12 6 — 53 26 2017–18 18 7 3 2 6 2 — 27 11 Total 129 67 16 10 40 17 2 0 187 94 Career total 309 113 29 15 48 18 2 0 388 146 അന്താരാഷ്ട്ര മത്സരം പുതുക്കിയത്: match played 14 November 2017 Appearances and goals by national team and year National team Year Apps Goals France 2014 14 5 2015 10 1 2016 15 8 2017 10 5 Total 49 19 അന്താരാഷ്ട്ര ഗോളുകൾ As of match played 10 November 2017.
France score listed first, score column indicates score after each Griezmann goal.
International goals by date, venue, opponent, score, result and competition No. Date Venue Cap Opponent Score Result Competition 1 1 June 2014 Allianz Riviera , Nice , France 3 പരാഗ്വേ 1–0 1–1 Friendly 2 8 June 2014 Stade Pierre-Mauroy , Villeneuve-d'Ascq , France 4 ജമൈക്ക 7–0 8–0 Friendly 3 8–0 4 14 October 2014 Vazgen Sargsyan Republican Stadium , Yerevan , Armenia 12 അർമേനിയ 3–0 3–0 Friendly 5 14 November 2014 Roazhon Park , Rennes , France 13 Albania 1–1 1–1 Friendly 6 8 October 2015 Allianz Riviera, Nice, France 21 അർമേനിയ 1–0 4–0 Friendly 7 25 March 2016 Amsterdam Arena , Amsterdam , Netherlands 25 നെതർലൻഡ്സ് 1–0 3–2 Friendly 8 15 June 2016 Stade Vélodrome , Marseille , France 29 Albania 1–0 2–0 UEFA Euro 2016 9 26 June 2016 Parc Olympique Lyonnais , Lyon , France 31 Republic of Ireland 1–1 2–1 UEFA Euro 2016 10 2–1 11 3 July 2016 Stade de France , Saint-Denis , France 32 ഐസ്‌ലൻഡ് 4–0 5–2 UEFA Euro 2016 12 7 July 2016 Stade Vélodrome, Marseille, France 33 ജെർമനി 1–0 2–0 UEFA Euro 2016 13 2–0 14 7 October 2016 Stade de France, Saint-Denis, France 37 ബൾഗേറിയ 3–1 4–1 2018 FIFA World Cup qualification 15 25 March 2017 Stade Josy Barthel , Luxembourg City , Luxembourg 40 ലക്സംബർഗ് 2–1 3–1 2018 FIFA World Cup qualification 16 2 June 2017 Roazhon Park , Rennes , France 42 പരാഗ്വേ 5–0 5–0 Friendly 17 31 August 2017 Stade de France, Saint-Denis, France 44 നെതർലൻഡ്സ് 1–0 4–0 2018 FIFA World Cup qualification 18 10 October 2017 Stade de France, Saint-Denis, France 47 Belarus 1–0 2–1 2018 FIFA World Cup qualification 19 10 November 2017 Stade de France, Saint-Denis, France 48 വെയ്‌ൽസ് 1–0 2–0 Friendly അവലംബം
ആൻറർഡലെൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Anderdalen_National_Park
ആൻറർഡലെൻ ദേശീയോദ്യാനം , നോർവ്വേയിലെ ട്രോംസ് കൌണ്ടിയിലുള്ള വലിയ ദ്വീപായ സെൻജയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
125 ചതുരശ്ര കിലോമീറ്റർ (48 ച. മൈൽ) ദേശീയോദ്യാനം ടോർസ്കെൻ , ട്രാനോയ് നഗരസഭകൾക്കുള്ളിലാണ് സ്ഥിതിചെയ്യുന്നത്.
1970 ഫെബ്രുവരി 6 ന് രാജശാസനമനുസരിച്ച് സ്ഥാപിക്കപ്പെട്ട ഈ ദേശീയോദ്യാനം, 2004 ൽ വിപുലീകരിച്ചിരുന്നു.
ഈ ദേശീയോദ്യാനം, വടക്കൻ നോർവീജിയൻ തീരദേശമേഖലയെ സ്വാഭാവകിരീതിയിൽ സംരക്ഷിക്കുന്നതോടൊപ്പം ഈ പ്രദേശത്തെ പൈൻ , ബിർച്ച് വനങ്ങൾ, ആൽപൈൻ സസ്യങ്ങൾ എന്നിവയേയും സംരക്ഷിക്കുന്നു.
അവലംബം പുറത്തേക്കുള്ള കണ്ണികൾ Map of Ånderdalen National Park
ആൻറിക്കീസ് റോഡ്ഷോ ഇംഗ്ലീഷ് വിലാസം https://ml.wikipedia.org/wiki/Antiques_Roadshow
ഒരു ബ്രിട്ടീഷ് ടെലിവിഷൻ ഷോ ആണ് ആൻറീക്കീസ്, അതിൽ യുണൈറ്റഡ് കിംഗ്ഡത്തിലെ വിവിധ ഭാഗങ്ങളിലേക്ക് യാത്ര ചെയ്യുന്ന (ചിലപ്പോൾ മറ്റു രാജ്യങ്ങളിലും) ആൻറീക്കീസ് മൂല്യനിർണയക്കാരൻ തദ്ദേശീയരായ ആളുകൾ കൊണ്ടുവരുന്ന ആൻറീക്കീസുകൾ വിലയിരുത്തുന്നു.1977 മുതൽ 1977-ലെ ഒരു ഡോക്യുമെന്ററി പരിപാടിയുടെ അടിസ്ഥാനത്തിലാണ് പ്രവർത്തിക്കുന്നത്.
കാനഡയും അമേരിക്കയും ഉൾപ്പെടെ.
അതേ ടി.വി. ഫോർമാറ്റ് ഉപയോഗിച്ച് മറ്റ് രാജ്യങ്ങളിൽ ഈ പ്രോഗ്രാമിന് പതിപ്പുകൾ ലഭ്യമായിട്ടുണ്ട്.
2018 ലെ കണക്കനുസരിച്ച് ഇത് 40-ആമത്തെ സീരീസിലാണ്.
ഫിയോണൊ ബ്രൂസ് ആണ് ഇത് അവതരിപ്പിക്കുന്നത്.
അവലംബം കൂടുതൽ വായനയ്ക്ക് Antiques Roadshow: Experts on Objects , BBC Books, 1987.